Ludwigsburg

Ludwigsburg - prononco  - estas urba komunumo en Germanio. Ĝi troviĝas en la distrikto Ludwigsburg kaj en la distriktaro Stutgarto de la federacia lando Baden-Virtembergo. Fine de  la komunumo havis  loĝantojn.

 Institucioj, entreprenoj 
 Porcelan-farejo fondita de duko Karl Eugen de Virtembergo la , hodiaŭa sidejo en la rezidenca kastelo.
 Institut für Erhaltung von Archiv- und Bibliotheksgut (Instituto por konservado de arkivaĵoj kaj bibliotekaĵoj, Schillerplatz 11) - nova taskego post perdiĝo de la urba arkivo de Kolonjo.

 Ĝemelurboj 
Ludwigsburg havas la kvar, sekvajn ĝemelurbojn:
  ekde 1950 Montbéliard en Francujo (estis la unua germana-franca partnereco)
  ekde 1960 Caerphilly en la Unuiĝinta Reĝlando
  ekde 1990 Eŭpatorio (Jevpatorija) en Ukrainio
  kaj la usona urbo Saint Charles ekde 1995

 Gravaj personoj 
Vojaĝante al Parizo en 1763 Wolfgang Amadeus Mozart, tiam ok-jara, restis dum du tagoj en Ludwigsburg por ludi pianon por duko Karl Eugen de Virtembergo, sed tiu eĉ ne akceptis nek aŭskultis lin. De 1769–1774 poeto kaj muzikisto Christian Friedrich Daniel Schubart estis orgenisto kaj muzikdirektoro ĉe la duka kortego. Poste tiu libera spirito estis enkarcerigita en Hohenasperg pro publikado de poemoj kaj eseoj kritikantaj la dukon Karl Eugen. Horst Köhler, la ŝtatprezidento de Germanio pasigis sian infanaĝon en Ludwigsburg. En la urbo mortis hungara geografo Károly Kogutowicz.

 Gefiloj 
Johann Georg Kerner, kuracisto kaj politika publicisto

 Honorcivitanoj 
La urbo Ludwigsburg distingis multajn civitanojn per honora civitaneco, interalie:
 1933: Paul von Hindenburg, prezidanto de Germanio
 1990: Albert Schöchle, ĝardenarkitekto, planinto de Floranta Baroko kaj de Wilhelma

 En Ludwigsburg naskiĝis ... 
 Georg Friedrich Schmoll (?–1785), pentristo
 Justinus Kerner (1786–1862), verkisto - kuracisto
 Eduard Mörike (1804–1875), poeto - teologo
 Friedrich Theodor Vischer (1807–1887), protestanta teologo, verkisto, profesoro pri filozofio kaj estetiko, politikisto
 David Friedrich Strauß (1808–1874), protestanta teologo, verkisto
 Karl Pfizer (1824–1906), fondinto de la usona farmacia koncernego Pfizer

 Rilatoj al Esperanto 
En 1988 en la vasta baroka parko okazis granda festo celebranta la 25-jariĝon de intensaj interŝanĝoj inter lernejanoj kaj studentoj de Francio kaj Germanio, kaj ankaŭ de la tiucele fondita Oficejo Franc-Germana pri Junularo. En ĝi ankaŭ amplekse prezentiĝis komuna informstando de JEFO kaj GEJ, prezentanta la internaciajn renkontiĝojn kaj interŝanĝojn de la Esperanto-Junularo per informiloj aparte kreitaj du-lingve en la franca kaj germana por tiu evento. Tiu stando tre kontrastis al ĉiuj aliaj, kiuj celis tre altigi francajn lingvokonojn ĉe germanaj junuloj kaj iom ankaŭ germanajn lingvokonojn ĉe francaj junuloj per komunaj renkontiĝoj - kaj vekis tre pozitivajn reagojn kaj france kaj germane ĉe multaj lernejanoj kaj studentoj tie kunvenintaj. Kompletige direblas, ke la Oficejo Franc-Germana pri Junularo en la 1980-aj jaroj finance subtenis plurajn internaciajn renkontiĝojn de JEFO kaj GEJ, kvankam tie videble ne temis pri la franca kaj germana lingvoj. La forta partopreno de la junaj esperantistoj en tiu granda festo do iusence ankaŭ estis esprimo de danko pro tiu subteno.

 Vidu ankaŭ 
 Floranta Baroko

 Eksteraj ligiloj 
  ()

 Galerioj 
La kasteloj de Ludwigsburg

La urbo Ludwigsburg

Kategorio:Distrikto Ludwigsburg
Kategorio:Urboj de Baden-Virtembergo
Kategorio:Duklando Virtembergo